Prantsuse nimekas autokummitootja Michelin annab välja reisijuhte, kus muu tarviliku reisiinfo kõrval iseloomustatakse ja hinnatakse 1, 2 või 3 tärni vääriliseks ka maailma parimaid restorane. 1930-ndatel aastatel rahastas Michelini firma mitmes Prantsuse ajalehes ilmuvat gastronoomiakolumnit Bibendum , mis kümnekonna aastaga muutus tänu oma ületamatule restoranikriitikust autorile Curonskyle restoranide kvaliteedi hindamisel vääramatuks autoriteediks. Bibendumi populaarsusest kasvas välja täna  maailma prestiižsseim restoranide hindamise süsteem. Michelini tärn restoranil on iga peakoka unistus, kolm tärni tõstavad ta aga ametikaaslaste hulgas absoluutsesse tippu.